Diari Oficial de la Generalitat Valenciana


Sumari del DOGV 9827, del 12-04-2024 (2024/3085)

RESOLUCIÓ de 9 d'abril de 2024, de la presidenta de Turisme Comunitat Valenciana, per la qual es modifica la Resolució de 22 de desembre de 2023 d'esta presidència, sobre delegació de l'exercici de competències en l'àmbit de l'esmentada entitat pública. .
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3085


Data del document
:   09-04-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 9 d'abril de 2024, de la presidenta de Turisme Comunitat Valenciana, per la qual es modifica la Resolució de 22 de desembre de 2023 d'esta presidència, sobre delegació de l'exercici de competències en l'àmbit de l'esmentada entitat pública. . [2024/3085]  
Mitjançant la Resolució de 22 de desembre de 2023, de la presidenta de Turisme Comunitat Valenciana (Diari Oficial de la Generalitat Valenciana, d'ara en avant DOGV, núm. 9754, de 28.12.2023), es va modificar la Resolució de 7 de maig de 2018, de la presidència de la llavors denominada Agència Valenciana del Turisme, sobre delegació de l'exercici de competències en l'àmbit d'esta entitat pública.  
L'esmentada Resolució de 22 de desembre de 2023 va ser dictada arran del cessament, a petició pròpia, de l'anterior titular de la Direcció General de Turisme (alhora, directora de Turisme Comunitat Valenciana), que va tindre lloc mitjançant el Decret 221/2023, de 19 de desembre, del Consell (DOGV núm. 9751, de 22.12.2023). Com en la motivació de l'esmentada resolució ja s'indicava, es tractava d'una decisió de caràcter temporal determinada per la necessària continuïtat en la gestió dels assumptes de la referida entitat pública.  
Mitjançant el Decret 39/2024, de 2 d'abril, del Consell (DOGV núm. 9820, de 03.04.2023), s'ha nomenat una nova persona titular de la Direcció General de Turisme, càrrec que al seu torn comporta la direcció de Turisme Comunitat Valenciana, d'acord amb el que així s'establix en l'article 139.2 del Decret 112/2023, de 25 de juliol, del Consell, pel qual es disposa l'estructura orgànica bàsica de la Presidència i de les conselleries de la Generalitat.  
Efectuat el nomenament de nou titular, que té efectes a partir de l'endemà de la seua publicació en el DOGV, queda superada amb això la situació conjuntural produïda arran del cessament de l'anterior directora, per la qual cosa és procedent modificar el règim de delegació temporal que s'ha produït en l'interval a què s'ha fet referència.  
Per tot el que s'ha exposat, de conformitat amb el que s'establix en l'article 9 de la Llei 40/2015, d'1 d'octubre, de règim jurídic del sector públic, resolc:  
  
Primer i únic. Modificació de la Resolució de delegació de 22 de desembre de 2023  
Modificar la Resolució de 22 de desembre de 2023, de la presidència de Turisme Comunitat Valenciana, sobre delegació de competències en l'àmbit d'esta entitat pública, en el sentit que la referència a la vicepresidència ha de considerar-se efectuada a la direcció de la mateixa entitat, i mantindre la delegació en la resta dels seus termes.  
  
València, 9 d'abril de 2024.- La presidenta de Turisme Comunitat Valenciana: Nuria Montes de Diego.